At en mand med hans talent og dygtighed og hans evne og vilje til at gøre sig gældende fik forskellige fremskudte tillidshverv og udmærkelser, er en selvfølge. 1776 blev han medlem af den i anledning af [[Indfødsretten]]s indførelse nedsatte, mod de kirurgiske særinteresser fjendtlige kommission til ophjælpning af den danske Kirurgi, [[1780]] blev han medlem af Videnskabernes Selskab, [[1781]], skønt kun "Reservemedikus", medlem af direktionen for Frederiks Hospital, [[1784]] udnævntes han til [[justitsråd]], [[1792]] til [[etatsråd]], men først [[1795]] blev der, ved oprykning efter [[Christian Gottlieb Kratzenstein]], plads for ham som professor medicinæ [[Professor ordinarius|ordinarius]], og det følgende år valgtes han til universitetets rektor. Han døde i 1800 pludseligt af [[apopleksi]].
Personbillede_savnes Litteratur Historie Lister_over_personer Videnskab Organisationer